Na osnovu člana 38 stav 1 tačka 2 Zakona o lokalnoj samoupravi ("Službeni list CG", br. 2/18, 34/19, 38/20, 50/22 i 84/22), člana 20 i člana 25 stav 2 Zakona o poljoprivredi i ruralnom razvoju ("Službeni list CG", br. 56/09, 18/11, 40/11, 34/14, 01/15, 30/17, 51/17 i 59/21), člana 35 stav 1 tačka 2 i člana 38 stav 1 Statuta opštine Nikšić ("Službeni list CG - Opštinski propisi", br. 31/18 i 21/23) i saglasnosti Ministarstva poljoprivrede, šumarstva i vodoprivrede, broj: \_\_\_\_\_\_\_\_ od \_\_\_\_\_\_\_\_\_\_\_ godine, Skupština opštine Nikšić, na sjednici održanoj \_\_\_\_\_\_\_\_\_\_\_\_ 2025. godine, donijela je

**PROGRAM**

**za podsticanje poljoprivredne proizvodnje u opštini Nikšić za 2025. godinu**

**UVODNE ODREDBE**

**Član 1**

Ovim programom (u daljem tekstu: Program) utvrđuju se podsticajne mjere poljoprivrednim proizvođačima sa teritorije opštine Nikšić, za ruralni i održivi razvoj koje će Opština Nikšić sprovesti u 2025. godini, uslovi, način i postupak ostvarivanja prava na iste, kao i postupak nadzora i kontrole nad realizacijom sredstava opredijeljenih Odlukom o budžetu opštine Nikšić za 2025. godinu (u daljem tekstu: Budžet) za subvencije za poljoprivredu.

**Član 2**

Budžetom za 2025. godinu su za ove namjene planirana sredstva u ukupnom iznosu od 100.000,00 €.

**Član 3**

Realizaciju ovog programa će sprovoditi Sekretarijat za finansije, razvoj i preduzetništvo (u daljem tekstu: Sekretarijat).

**Član 4**

Izrazi koji se u ovoj odluci koriste za fizička lica u muškom rodu podrazumijevaju iste izraze u ženskom rodu.

**PODSTICAJNE MJERE U POLJOPRIVREDI ZA 2025. GODINU**

**Član 5**

U 2025. godini podsticajne mjere - subvencije za poljoprivredu će se dodjeljivati za:

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | |  | Naziv podsticajne mjere | Planirani iznos u € | |  | Podrška za nabavku sjemenskog i sadnog materijala povrtarske kulture krompir | 50.000,00 | |  | Podrška za nabavku sjemenskog i sadnog materijala povrtarskih kultura crni luk i bijeli luk. | 15.000,00 | |  | Podrška za iskop bunara i nabavku opreme za iste na parcelama u vlasništvu podnosioca zahtjeva | 25.000,00 | |  | Podizanje novih ili obnavljanje postojećih (krčenje i podizanje) višegodišnjih zasada voćaka | 10.000,00 | |  | **Ukupno** | **100.000,00** | |

|  |  |  |
| --- | --- | --- |
| ***Mjera 1.* Podrška za nabavku sjemenskog i sadnog materijala povrtarske kulture krompir** | | |
| Razlog za  podsticaj | Lokalna samouprava je odlučila da podstakne proizvođače na bavljenje ovom značajnom granom poljoprivrede iz razloga povoljnih uslova za gajenje ove kulture na području naše opštine. Ovom podsticajnom mjerom se želi postići i povoljnost za građane na način što se očekuje da će većom proizvodnjom biti i veća ponuda na tržištu, što bi trebalo da rezultira nižom cijenom za kupovinu ove kulture koja ima značajno učešće u ishrani našeg stanovništva. | |
| Ciljevi | * Povećanje površina pod ovim zasadima; * Povećanje broja poljoprivrednih proizvođača i * Smanjenje cijena koštanja proizvoda. | |
| Opis mjere i kriterijumi za podršku | Podrška se dodjeljuje u vrijednosti do 50% za nabavku sjemenskog i sadnog materijala povrtarske kulture krompir za sjetvu/sadnju na otvorenom minimalne površine 1000m2  a maksimalan iznos povrata iznosi 600,00€ po korisniku.  **Potrebna dokumentacija**:  - Zahtjev za dodjelu subvencije;  - Kopija rješenja o upisu u Registar poljoprivrednih proizvođača ili u Registar poljoprivrednih gazdinstava kod nadležnog ministarstva.  - List nepokretnosti i ugovor o zakupu (ukoliko je zemljište pod zakupom);  - Dokaz o kupovini sjemenskog materijala ( otpremnica i fiskalni račun );  - Kopija žiro-računa i  - Kopija lične karte.  **Napomena:** Podrška se dojeljuje za zasade na parcelama koje pripadaju opštini Nikšić. | |
| Korisnici | Poljoprivredni proizvođači upisani u Registar poljoprivrednih proizvođača ili u Registar poljoprivrednih gazdinstava kod nadležnog ministarstva. | |
| Način plaćanja | Na žiro-račun korisnika. | |
| Realizacija | Sekretarijat. | |
| Procedura realizacije | Proizvođači podnose zahtjeve Sekretarijatu do roka ostavljenog u pozivu za dodjelu subvencija. Po prispijeću zahtjeva Odjeljenje za poljoprivredu vrši administrativnu provjeru istih i uz njih dostavljenih dokaza. Nakon toga vrši provjeru stanja na terenu kod korisnika koji su dostavili uredan zahtjev sa potrebnim dokazima, sačinjava zapisnik o zatečenom stanju i prosljeđuje ga na dalji postupak sekretaru Sekretarijata. Na osnovu tih zapisnika Sekretarijat donosi akt o dodjeli sredstava i vrši isplatu istih.  Rok podnošenja zahtjeva je do **15. 07. 2025.god**. | |
| Nadzor i kontrola | Sekretarijat. | |
| Finansijski plan | Iznos u € | **50.000.00** |

|  |  |  |  |  |
| --- | --- | --- | --- | --- |
| ***Mjera 2*. Podrška za nabavku sjemenskog i sadnog materijala povrtarskih kultura crni luk i bijeli luk**. | | | | |
| Razlog za  podsticaj | | Lokalna samouprava je Budžetom za 2025. godinu opredijelila sredstva u cilju podsticanja poljoprivredne proizvodnje, a za ovu konkretnu mjeru se odlučila zbog male ponude na tržištu crnog i bijelog luka iz domaće proizvodnje, a velike potražnje i potreba tržišta za ovim proizvodima tokom cijele godine. | | |
| Ciljevi | | * Povećanje površina pod ovim zasadima; * Inteziviranje tehnološkog procesa proizvodnje; * Smanjenje cijena koštanja proizvoda. | | |
| Opis mjere i kriterijumi za podršku | | Podrška se dodjeljuje u vrijednosti do 50% za nabavku sjemenskog i sadnog materijala povrtarskih kultura crni luk i bijeli luk, za sadnju na otvorenom prostoru minimalne površine 500m2  za crni luk i 200m2 za bijeli luk. Maksimalan iznos subvencije iznosi 500,00€ po korisniku.  **Potrebna dokumentacija**:  - Zahtjev za dodjelu subvencije;  - Kopija rješenja o upisu u Registar poljoprivrednih proizvođača ili u Registar poljoprivrednih gazdinstava kod nadležnog ministarstva.  - List nepokretnosti i ugovor o zakupu (ukoliko je zemljište pod zakupom);  - Dokaz o kupovini sjemenskog materijala (otpremnica i fiskalni račun);  - Kopija žiro-računa i  - Kopija lične karte  **Napomena:** Podrška se dojeljuje za zasade na parcelama koje pripadaju opštini Nikšić. | | |
| Korisnici | | Poljoprivredni proizvođači upisani u Registar poljoprivrednih proizvođača ili u Registar poljoprivrednih gazdinstava kod nadležnog ministarstva. | | |
| Način plaćanja | | Na žiro račun korisnika | | |
| Realizacija | | Sekretarijat. | | |
| Procedura relizacije | | Proizvođači podnose zahtjeve Sekretarijatu do roka ostavljenog u pozivu za dodjelu subvencija. Po prispijeću zahtjeva Odjeljenje za poljoprivredu vrši administrativnu provjeru istih i uz njih dostavljenih dokaza. Nakon toga vrši provjeru stanja na terenu kod korisnika koji su dostavili uredan zahtjev sa potrebnim dokazima, sačinjava zapisnik o zatečenom stanju i prosljeđuje ga na dalji postupak sekretaru Sekretarijata. Na osnovu tih zapisnika Sekretarijat donosi akt o dodjeli sredstava i vrši isplatu istih.  Rok podnošenja zahtjeva je do **15. 07. 2025.god**. | | |
| Nadzor i kontrola | | Sekretarijat. | | |
| Finansijski plan | | Iznos u € | **15.000,00** | |
| ***Mjera 3.*  Podrška za iskop bunara na parcelama u vlasništvu podnosioca zahtjeva i nabavka nove opreme za novoizgrađene bunare, pumpe, agregate i cijevne linije od bunara do proizvodne parcele** | | | | |
| Razlozi za podršku | | Kao što je poznato za bavljenje poljoprivrednom proizvodnjom je neophodno obezbijediti vodu. Obzirom na nepredvidivost meteoroloških uslova, da bi proizvodnja bila uspješna, potrebno je obezbijediti svoj izvor za snabdjevanje vodom. Osim toga, potrebno je zaštititi korišćenje pitke vode za navodnjavanje, jer je to sve rjeđi prirodni resurs. Ovo prije svega u ljetnjim mjesecima kada pitka voda ne može u dovoljnoj mjeri da dođe do svih građana kao potrošača, između ostalog i zbog povećane upotrebe pitke vode u poljoprivredne svrhe, što stvara veliki problem građanima u zadovoljavanju potreba za ovim neophodnim prirodnim resursom. Stoga je odlučeno da se pruži podrška za iskop bunara, kako bi se obezbijedila voda za poljoprivrednu proizvodnje a i smanjilo korišćenje pitke vode u ove svrhe. Imajući u vidu taj problem i Država je kroz Agrobudžet planirala podršku za iskopavanje bunara i nabavku opreme.  Po ovom program podršku ne može ostvariti poljoprivredno gazdinstvo ili lice koje je u ranijem period ostvarilo podršku od strane Ministarstva za iskop bunara. | | |
| Ciljevi | | * Osposobljavanje većeg broja gazdinstava za bavljenje poljoprivredom; * Povećanje zasađenih površina i prinosa na njima; * Smanjenje potrošnje pitke vode u poljoprivredne svrhe i * Povećanje snabdjevenosti pitkom vodom svih građana. | | |
| Opis mjere i kriterijumi za podršku | | Podrška se odnosi na poljoprivredna gazdinstva koja su na svojim parcelama našla vodu, iskopala bunare i ugradila opremu u 2025. godini, do dana određenog za podnošenje zahtjeva za refundaciju. Refundacija troškova kopanja, nabavke i postavljanja cijevi i opreme u novoizgrađene bunare iznosi od 30% do 50% po fakturi izvođača radova i isporučioca opreme. Ukoliko se prijavi veći broj podnosilaca zahtjeva, tako da planirana sredstva ne mogu pokriti navedene procente podrške, Sekretarijat će srazmjerno smanjiti procenat podrške. Procenat subvencije zavisi od toga da li je podnosilac zahtjeva ostvario pravo subvencije od nadležnog ministarstva. Ukoliko je podnosilac zahtjeva ostvario pravo subvencije od nadležnog ministarstva istom će se dodijeliti subvencija po ovom programu do 30%, a ukoliko nije ostvario podršku od nadležnog ministarstva, po ovom programu će mu se dodijeliti subvencija do 50%.  **Potrebna dokumenta:**   * Zahtjev za dodjelu subvencije; * Kopija rješenja o upisu u registar poljoprivrednih proizvođača ili u Registar poljoprivrednih gazdinstava kod nadležnog ministarstva; * Dokaz o vlasništvu zemljišta na kome je izgrađen bunar; * Original dokaz da je izvršena usluga i /ili nabavljena opremai to:   - originalna faktura na ime podnosioca zahtjeva i fiskalni račun sa otpremnicom;  - Uplatnica i ovjereni izvod od banke u slučaju plaćanja preko transakcionog računa;  - U slučaju inostranog plaćanja dokaz o izmirenim obavezama prema Upravi carina Crne Gore - ovjeren virman (uplatnica) i ovjeren swift od strane banke o prenosu sredstava dobavljača kao i jedinstvena carinska isprava;   * Garancija za kupljenu opremu; * Dokaz od Ministarstva da nije ranije ostvareno pravo na subvenciju za iskop bunara; * Kopija žiro računa i * Kopija lične karte. | | |
| Korisnici | | Poljoprivredni proizvođači upisani u Registar poljoprivrednih proizvođača i registar poljoprivrednih gazdinstava. | | |
| Način plaćanja | | Na žiro račun korisnika. | | |
| Realizacija | | Sekretarijat. | | |
| Procedura realizacije | | Proizvođač podnosi zahtjev sa potrebnom dokumentacijom Sekretarijatu do roka ostavljenog u pozivu za dodjelu subvencija. Po prispijeću zahtjeva Odjeljenje za poljoprivredu vrši administrativnu provjeru istih i uz njih dostavljenih dokaza. Za korisnike koji su dostavili uredan zahtjev sa potrebnim dokazima se izlazi na lice mjesta, sačinjava zapisnik i fotoelaborat i prosljeđuje na dalji postupak sekretaru Sekretarijata. Na osnovu tih zapisnika Sekretarijat donosi akt o dodjeli sredstava i vrši isplatu istih.  Rok za podnošenje zahtjeva je do **30. 10. 2025. god.** | | |
| Nadzor i kontrola | | Sekretarijat | | |
| Finansijski plan | | Iznosu u € | **25.000,00** | |
| ***Mjera 4. Podizanje novih ili obnavljanje postojećih (krčenje i podizanje) višegodišnjih zasada voćaka*** | | | | |
| Razlog za podsticaj | Primjetan je nedostatak većih komercijalnih zasada, pod modernim i tržišno orjentisanim sortama voća pa je, i pored velikog potencijala, voćarstvo u našoj opštini na nedovoljnom stepenu razvoja. Na teritoriji Opštine su uglavnom prisutni ekstenzivni zasadi velike starosti, najčešće pod autohtonim sortama šljive, jabuke, dunje... Primjetna je i velika zainteresovanost poljoprivrednih proizvođača za formiranjem novih i obnovu postojećih zasada.  Ovom mjerom se želi postići promocija i unapređenje voćarstva korišćenjem komparativnih prednosti, prije svega povoljnih klimatsko-reljefnih uslova, i stvaranje novih zasada ovih voćnih kultura. | | | |
| Ciljevi | Povećanje površina pod novim zasadima voća. | | | |
| Opis mjere i kriterijumi za podršku | Korisnici podrške za podizanje novih ili obnavljanje postojećih (krčenje i podizanje) višegodišnjih zasada voćaka mogu biti poljoprivredni proizvođači ili poljoprivredna gazdinstva koja zasnivaju proizvodni zasad jedne voćne vrste na površini ne manjoj od: 0,01 ha za koštičavo voće; 0,01 ha za jabuku i od 0,03 ha za orah. Subvencija sredstava je do 70% od vrijednosti investicije, a maksimalan iznos je 500,00€ po korisniku. **Potrebna dokumentacija:**  -Zahtjev za dodjelu subvencije;  -Kopija rješenja o upisu u registar poljoprivrednih proizvođača ili u Registar poljoprivrednih gazdinstava kod nadležnog ministarstva;  -List nepokretnosti ( i ugovor o zakupu, ukoliko je zemljište pod zakupom);  -Dokaz o kupovini sadnica (otpremnica i fiskalni račun) od ovlašćenog prodavca;  -Kopija žiro računa i  -Kopija lične karte.  **Napomena:** Podrška se dojeljuje za voćnjake koji se nalaze na parcelama koje pripadaju opštini Nikšić. | | | |
| Korisnici | Poljoprivredni proizvođači upisani u Registar poljoprivrednih proizvođača ili u Registar poljoprivrednih gazdinstava kod nadležnog ministarstva. | | | |
| Način plaćanja | Na žiro račun korisnika | | | |
| Realizacija | Sekretarijat. | | | |
| Procedura relizacije | Proizvođači podnose zahtjeve Sekretarijatu do roka ostavljenog u pozivu za dodjelu subvencija. Po prispijeću zahtjeva Odjeljenje za poljoprivredu vrši administrativnu provjeru istih i uz njih dostavljenih dokaza. Nakon toga vrši provjeru stanja na terenu kod korisnika koji su dostavili uredan zahtjev sa potrebnim dokazima, sačinjava zapisnik i fotoelaborat o zatečenom stanju i prosljeđuje ga na dalji postupak sekretaru Sekretarijata. Na osnovu tih zapisnika Sekretarijat donosi akt o dodjeli sredstava i vrši isplatu istih.  Rok podnošenja zahtjeva je do 30. 11. 2025.god. | | | |
| Nadzor i kontrola | Sekretarijat. | | | |
| Finansijski plan | Iznos u € | | | **10.000,00** |

**POSTUPAK OSTVARIVANJA PRAVA**

**Član 6**

Raspodjela sredstva vrši se na osnovu javnog poziva (u daljem tekstu: poziv), koji raspisuje Sekretarijat i objavljuje na internet stranici Opštine i putem lokalnog javnog emitera.

O ostvarivanju prava na podsticaje odlučuje Sekretarijat.

**Član 7**

Prijava - zahtjev (u daljem tekstu: Zahtjev) po pozivu se podnosi Opštini Nikšić, Sekretarijatu za finansije, razvoj i preduzetništvo, u zapečaćenoj koverti, sa naznakom: "Podsticajne mjere – subvencije za poljoprivredu **-** ne otvaraj" i predaje se na pisarnici (arhivi) Opštine Nikšić, Ul. Njegoševa br. 18.

**Član 8**

Uz zahtjev se prilažu dokazi o ispunjenosti uslova iz člana 5 Programa, koji su navedeni za svaku pojedinačnu mjeru.

**Član 9**

Podrška korisnicima Programa izvršavaće se po dinamici utvrđenoj budžetskim planom potrošnje za 2025. godinu, koji odobrava Sekretarijat, a najkasnije do kraja kalendarske godine.

**Član 10**

Sekretarijat zadržava pravo provjere realnosti i osnovanosti prikazanih troškova i tačnosti/ podudarnosti informacija unijetih u zahtjev i stanja na terenu.

Podnosilac zahtjeva u postupku ostvarivanja prava na podršku odgovara za tačnost priloženih podataka i dokumentacije, shodno zakonu.

Nepotpun i neblagovremeno predat zahtjev neće se razmatrati.

**Član 11**

Iskazi po pojedinim mjerama iz ovog Programa predstavljaju projektovane vrijednosti.

Sekretarijat u toku izvršenja programa može vršiti izmjene namjene korišćenja sredstava i preusmjeravati ih sa mjere za koju nije bilo dovoljno interesovanja, na drugu mjeru, za koju je interesovanje veće od planiranog iznosa.

**Član 12**

U cilju kontrole namjenskog trošenja sredstava i opravdanosti zahtjeva, Sekretarijat će vršiti provjeru na terenu.

**Član 13**

Ovaj program stupa na snagu osmog dana od dana objavljivanja u ,,Službenom listu Crne Gore- Opštinski propisi”.

Broj: 01-030- \_\_\_\_\_\_\_\_\_\_\_\_\_\_

Nikšić, \_\_\_\_\_\_\_\_\_\_\_ 2025. godine

SKUPŠTINA OPŠTINE NIKŠIĆ

PREDSJEDNIK

Nemanja Vuković, s.r.

**O B R A Z L O Ž E NJ E**

**I PRAVNI OSNOV:** Pravni osnov za donošenje Programa za podsticanje poljoprivredne proizvodnje u opštini Nikšić za 2025. godinu sadržan je u odredbama Zakona o lokalnoj samoupravi („Službeni list CG“, br. 02/18, 34/19, 38/20, 50/22 i 84/22, Zakona o poljoprivredi i ruralnom razvoju ("Službeni list CG", br. 56/09, 18/11, 40/11, 34/14, 01/15, 30/17, 51/17 i 59/21) i Statuta opštine Nikšić ("Službeni list CG - opštinski propisi", br. 31/18 i 21/23).

Član 38 stav 1 tačka 2 Zаkоnа о lоkаlnој sаmоuprаvi propisuje da Skupština donosi propise i druge opšte akte.

Član 20 Zakona o poljoprivredi i ruralnom razvoju propisuje da lokalna samouprava može da uvede mjere podrške ruralnom razvoju, koje ne smiju biti u suprotnosti sa Strategijom, Nacionalnim programom i Agrobudžetom, te da mjere i način njihovog finansiranja, prije usvajanja, lokalna samouprava dostavlja na saglasnost Ministarstvu, a član 25 stav 2 da se, pored sredstava iz budžeta Crne Gore, za podsticaj razvoja poljoprivrede i ruralnih područja mogu koristiti i sredstva lokalne samouprave, međunarodnih projekata, donacija i drugih izvora.

Član 35 stav 1 tačka 2 Statuta opštine Nikšić propisuje da Skupština donosi propise i druge opšte akte a član 38 stav 1 propisuje da Skupština, u vršenju poslova iz svoje nadležnosti, donosi Statut Opštine, poslovnik, odluke, rješenja, zaključke, povelje, preporuke, planove, programe i druge akte.

Saglasno članu 20 stav 2 Zakona o poljoprivredi i ruralnom razvoju, Ministarstvo poljoprivrede, šumarstva i vodoprivrede je, aktom broj: \_\_\_\_\_\_\_\_\_\_\_ od \_\_\_\_\_\_\_\_\_\_. 2025. godine dalo saglasnost na Predlog programa za podsticanje poljoprivredne proizvodnje u opštini Nikšić za 2025. godinu.

**II RAZLOZI ZA DONOŠENJE:**

Odlukom o budžetu opštine Nikšić za 2025. godinu su planirana sredstva za podsticajne mjera za razvoj poljoprivredne proizvodnje u opštini Nikšić u iznosu od 100.000,00€. Kako bi se stvorili uslovio za raspodjelu planiranih sredstava trebalo je donijeti program koji propisuje oblasti koje će se podržati, kriterijume, uslove i druga pitanja koja je potrebno urediti da bi se ista mogla izvršiti.

**III SADRŽAJ PROGRAMA:**

Programom su utvrđene podsticajne mjere za ruralni i održivi razvoj koje će Opština Nikšić sprovesti u 2025. godini. Propisani su uslovi, način i postupak ostvarivanja prava na podršku, kao i postupak nadzora i kontrole nad realizacijom dodijeljenih sredstava.

Kako su Budžetom sredstva planirana za stimulisanje poljoprivredne proizvodnje, to su Programom utvrđene oblasti u ovoj proizvodnji koje će biti podržane u 2025. godini, za koju odluku su korišćeni iskustva iz prethodnih godina, vezano za zainteresovanost poljoprivrednih proizvođača, korisnika subvencija. Tako su utvrđene četiri oblasti i to: podrška za nabavku sjemenskog i sadnog materijala povrtlarske kulture krompir, podrška za nabavku sjemenskog i sadnog materijala povrtlarskih kultura crni luk i bijeli luk, podrška za iskop bunara i nabavku opreme za iste na parcelama u vlasništvu podnosioca zahtjeva i podizanje novih ili obnavljanje postojećih (krčenje i podizanje) višegodišnjih zasada voćaka i vinove loze.

Shodno naprijed navedenom, predlaže se da Skupština donese predloženi Programa za podsticanje poljoprivredne proizvodnje u opštini Nikšić za 2025. godinu

**SEKRETARIJAT ZA FINANSIJE, RAZVOJ I PREDUZETNIŠTVO**

Sekretar

Zoran Šoškić,s.r.